禁中並公家諸法度
禁中幷公家中諸法度

一　天子諸藝能之事、第一御學問也、不學則不明古道、而能政致太平者末之有也、貞觀政要明文也、寬平遺誡、雖不窮經史、可誦習群書治要云々、和歌自光孝天皇未絕對、雖爲綺語、我國習俗也、不可棄置云々、所載禁秘抄御習學專要候事、

一　三公之下親王、其故者、右大臣不比等着舍人親王之上、殊舍人親王、仲野親王、贈太政大臣穗積親王准右大臣、是皆一品親王以後、被贈大臣時者、三公之下、可爲勿論歟、親王之次、前官之大臣、三公、在官之內者、爲親王之上、辭表之後者、可爲次座、其次諸親王、但儲君各別、前官大臣、關白職再任之時者、攝家之內、可爲位次事、

一　清花之大臣、辭表之後座位、可爲諸親王之次座事、

一　雖爲攝家、無其器用者、不可被任三公攝關、況其外乎、

一　器用之御仁躰、雖被及老年、三公攝關不可有辭表、但雖有辭表、可有再任事、

一　養子者連綿、但、可被用同姓、女緣其家督相續、古今一切無之事、

一　武家之官位者、可爲公家當官之外事、

一　改元、漢朝年號之內、以吉例可相定、但、重而於習禮相熟者、可爲本朝光規之作法事、

一　天子禮服、大袖、小袖、裳、御紋十二象、諸臣禮服各別御袍麴塵、靑色、帛、生氣御袍、或御引直衣、御小直衣等之事、仙洞御袍、赤色橡、或甘御衣、大臣袍、橡異文、小直衣、親王袍橡、小直衣、公卿着禁色雑袍、雖殿上人、大臣息或孫、聽着禁色雑袍、貫首、五位藏人、六位藏人、着禁色、至極臈着麴塵袍、是申下御服之儀也、晴之時、雖下臈着之、袍色、四位已上橡、五位緋、地下赤衣、六位深綠、七位淺綠、八位深縹、初位淺縹、袍之紋、轡唐草輪無、家々以舊例着用之、任槐以後異文也、直衣、公卿禁色直衣、始或拜領、家々(ナシ)任先規着用之、殿上人直衣、羽林家之外不着之、雖殿上人、大臣息又孫、聽着禁色、直衣、布衣、直垂、隨所着用也、小袖、公卿衣冠時者着綾、殿上人不着綾、煉貫、羽林家卅六歲迄着之、此外不着之、紅梅、十六歲三月迄、諸家着之、此外者平絹也、冠、十六未滿透額、帷子、公卿從端午、殿上人從四月酉加茂祭、着用普通事、

一　諸家昇進之次第、其家々守舊例可申上、但、學問有識歌道令勤學、其外於積奉公勞者、雖爲超越、可被成御推任御推敘、下道眞備雖從八位下、依有才智譽、右大臣拜任、尤規摸也、螢雪之功不可棄捐事、

一　關白傳奏、幷奉行職事等申渡儀、堂上地下輩、於相背者、可爲流罪事、

一　罪輕重可被守名例律事、

一　攝家門跡者、可爲親王門跡之次座、攝家三公之時、雖爲親王之上、前官大臣者、次座相定上者可准之、但、皇子連枝之外、門跡者、親王宣下有間敷也、門跡之室之位者、可依其仁躰考先規、法中之親王希有之儀也、近代及繁多、無其謂、攝家門跡、親王門跡之外、門跡者可爲准門跡事、

一　僧正大、正、權、門跡院家可守先例、至平民者、器用卓拔之仁希有雖任之、可爲准僧正也、但、國王大臣之師範者各別事、

一　門跡者、僧都、大、正、少、法印任敘之事、院家者、僧都大、正少、權、律師法印法眼、任先例任敘勿論、但、平人者、本寺推擧之上、猶以相選器用、可申沙汰事、

一　紫衣之寺住持職先規希有之事也、近年猥勅許之事、且亂臈次、且汚官寺、甚不可然於向後者、撰其器用、戒臈相積、有智者聞者、入院之儀可有申沙汰事、

一　上人號之事、碩學之輩者、本寺撰正權之差別於申上者、可被成勅許、但其仁躰、佛法修行及廿箇年者可爲正、年序未滿者、可爲權、猥競望之儀於有之者、可被行流罪事、

右可被相守此旨者也、

　　慶長廿年乙卯七月日

昭　實（花押）〇二條

秀　忠（花押）　　　

家　康（花押）　　　

　　〇右公家法度ハ、末尾ノ數箇條宗敎ニ關スルヲ以テ、コ、ニ收メタリ。

江戸時代の法令